open-index/open-wikipedia-markdown huggingface dataset:
தேவ்பந்தி

**தியோபந்தி** (*Deobandi*,  (, , , ) என்பது இசுலாமின் சுன்னி பிரிவினரிடையே தோற்றுவிக்கப்பட்ட ஒரு மறுமலர்ச்சி இயக்கமாகும். இவ்வியக்கம் இந்தியா, பாக்கித்தான், ஆப்கானித்தான், வங்காளதேசம் ஆகிய நாடுகளில் இயங்குகிறது. தற்போது ஐக்கிய இராச்சியம், தென்னாப்பிரிக்கா வரை பரவியுள்ளது. இவ்வியக்கத்தின் பெயர் இந்தியாவின் உத்தரப்பிரதேச மாநிலத்தில் உள்ள தேவபந்து நகரின் பெயரில் இருந்து பிறந்தது. இந்நகரில் தாருல் உலூம் தேவ்பந்து பள்ளி அமைந்துள்ளது. இவ்வியக்கம் ஒரு தசாப்தத்திற்கு முன்னர் தோல்வியுற்ற சிப்பாய்க் கிளர்ச்சியின் பின்னணியில் 1867 இல் நிறுவப்பட்டது.

இவ்வியக்கத்தின் இரண்டு முக்கிய குறிக்கோள்கள்: 1) குர்ஆனிலும் நபிமொழிகளிலும் உள்ளவாறு இசுலாமிய போதனைகளை முஸ்லிம்களிடையே பரப்புவது, 2) அந்நிய ஆட்சியாளா்களுக்கு எதிராக ஜிகாத் என்ற உரிமைப் போராட்டத்தை தொடா்வது. முகமது ஹசன் என்ற புதிய தேவ்பந்தி இயக்கத் தலைவர் இப்பிரிவின் சமயக் கருத்துகளில் அரசியல், அறிவியற் சிந்தனைகளைப் புகுத்தினார். இசுலாத்தின் தாராளமான விளக்கங்கள் இவ்வியக்கத்தினரிடையே ஒரு அரசியல் விழிப்புணா்வை ஏற்படுத்தியது.

## மேற்கோள்கள்

பகுப்பு:இந்தியாவில் இசுலாம்
பகுப்பு:பாக்கித்தானில் இசுலாம்
பகுப்பு:இசுலாமிய அமைப்புகள்
தேசிய மருத்துவர்கள் நாள்

சமூகம் மற்றும் தனிமனிதருக்கு மருத்துவர்கள் செய்யும் சேவையை அங்கீரிக்க உருவாக்கப்பட்டதே **தேசிய மருத்துவர்கள் நாள்** (*National Doctors' Day*) ஆகும். இந்த நினைவு நாள் கொண்டாடப்படும் தேதி காரணங்களைப் பொறுத்து நாட்டுக்கு  நாடு மாறுபடுகிறது. சில நாடுகள் இதை விடுமுறை நாளாகவும் அறிவிக்கிறது. பெரும்பாலும் மருத்துவ நிறுவனங்களே இந்நாளைக் கொண்டாடுகின்றன.

## மருத்துவர்கள் நாள் கொண்டாடப்படும் வரலாறு

### இந்தியா
இந்தியாவில் ஒவ்வொரு ஆண்டும் சூலை திங்கள் முதல் தேதியை **தேசிய மருத்துவர்கள் நாளாகக்** கொண்டாடகின்றனர். 1991 ஆம் ஆண்டு முதல் கொண்டாடப்பட்டு வருகிறது.

வரலாற்று புகழ்மிக்க மருத்துவரும் மேற்கு வங்காளத்தின் இரண்டாவது முதலமைச்சருமான மருத்துவர் பிதான் சந்திர ராய் நினைவாக **தேசிய மருத்துவர்கள் நாள்** கொண்டாடப்படுகிறது. 1882 சூலை திங்கள் முதல் தேதி பிறந்த அவர், சரியாக 80 ஆண்டுகள் கழித்து அதே தேதியில் மறைந்தார். இந்தியாவின் மிக உயரிய விருதான  பாரத ரத்னா விருதை 4, பிப்ரவரி 1961 ஆம் ஆண்டு பெற்றார். இவரின் நினைவாகவும், மருத்துவர்களின் சேவையை பாராட்டவும் இந்நாளானது இந்தியாவில் கொண்டாடப்படுகிறது.

## மேற்கோள்கள்

## வெளி இணைப்புகள்
* History of National Doctors' Day in the United States 2017
* Doctors Day in India 2014 
* National Doctors' Day in United States 2017
* http://www.doctorsday.org/
* http://www.doctorsday.org/Doctors-Day-History.html
* http://www.presidency.ucsb.edu/ws/index.php?pid=47267
* http://thomas.loc.gov/cgi-bin/query/z?c101:S.J.RES.366.ENR: 
* http://www.asahq.org/news/doctorsday10.html 
* :tr:Tıp Bayramı
* http://www.baudville.com/all-resource-articles/celebrate-national-doctor-day/rcarticle/66/73/75/74/76/0 
* http://www.holidayinsights.com/moreholidays/March/doctorsday.htm
* Contributors of Persian Wikipedia,روز پزشک -Visited On August 19, 2011

பகுப்பு:இந்திய தேசிய தினங்கள்
பகுப்பு:மார்ச் சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:திசம்பர் சிறப்பு நாட்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
காந்தாரி மிளகாய்

**காந்தாரி மிளகாய்** அல்லது **கோல்கொண்டா மிளகாய்** (*Capsicum frutescens*) காய்கறிகளில் ஒரு முக்கிய அங்கம் வகிக்கிறது. இம் மிளகாய் சிவப்பு மிளகாய் அல்லது கார மிளகாய் என அழைக்கப்படுகிறது கன்னியாகுமரி மாவட்டத்தில் மார்த்தாண்டம் பகுதிகளிலும் நீலகிரி மாவட்டம், பந்தலுார், கூடலுார் பகுதிகளிலும் பயிர் செய்யப்படுகிறது. காந்தாரி மிளகாயின் பயிர்க் காலம் 100-120 நாட்கள். நன்கு உழப்பட்ட வளமான வண்டல்மண் இப்பயிருக்கு ஏற்றது. இப்பயிருக்கு நாற்றாங்கால் அமைக்கப் பொருந்தமான காலம் மே – ஜீன் மாதங்களாகும்.

அளவில் சிறியதாக  இருந்தாலும் அதிகளவு காரமுடையது. துவக்கத்தில் மஞ்சள் அல்லது பச்சை நிறங்களில் காணப்படும். முதிர முதிர, சிகப்பு நிறமாகி விடுகிறது. இதன் விதைகள் கருப்பைச் சுவருடன் ஒட்டியமைந்துள்ளது. மிளகாயின் நடுப்பகுதியிலுள்ள நஞ்சுக்கொடியில் ‘கேப்சின்’ எனும் காரச்சத்துள்ளது. இதிலுள்ள கேப்சைசின் வீதம் 0.2-0.4%. இதரவகை மிளகாய்களைவிட இதன் கேப்சினின் அளவு 0.5% அதிகமாகும். இதுவே காந்தாரி மிளகாய் மற்ற வகை மிளகாய்களை விட அதிகக்காரமாக இருப்பதற்குக் காரணமாகும்.

## மேற்கோள்கள்

பகுப்பு:காய்கறிகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சீவி யூன்

**சீவி யூன்** (Zhiwei Yun செப்டம்பர் 1982) என்பவர் யேல் பல்கலைக்கழகத்தின் கணிதப் பேராசிரியர் ஆவார். எண் தேற்றம், அல்சிப்ரா சாமெட்ரி போன்ற கணிதப்பிரிவுகளில்
முனைந்த அறிவு கொண்டவர்.

யேல் பல்கலைக்கழகத்தில் பணி செய்வதற்கு முன் ஸ்டான்போர்ட் பல்கலைக்கழகத்தில் உதவிப்பேராசிரியர் மற்றும் இணைப்பேராசிரியராக இருந்தார்(2012-2016). அதற்கு முன் 2010-2012 இல் மசாச்சூட்ஸ் தொழில் நுட்ப நிறுவனத்தில் பணியாற்றினார்.

சீனாவில்  பிறந்த சீவி யூன் 2000 ஆம் ஆண்டில் பன்னாட்டுக் கணித ஒலிம்பியாட் போட்டியில் பங்கெடுத்துப் தங்கப்பதக்கம் பெற்றார். 2004 இல் பீகிங்  பல்கலைக்கழகத்தில் இளங்கலைப் பட்டம் பெற்றார்.
பிரின்ஸ்டன் பல்கலைக்கழகத்தில் ஆய்வுப்பட்டம் பெற்றார்.

கணிதத்துறை வளர்ச்சி சாதனைகளைப் பாராட்டி சாஸ்த்ரா இராமானுஜன் பரிசு இவருக்கு 2012 இல் வழங்கப்பட்டது.

## மேற்கோள்

பகுப்பு:அமெரிக்கப் பேராசிரியர்கள்
பகுப்பு:1982 பிறப்புகள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
தி. வ. தெய்வசிகாமணி

**தெசிணி** என அழைக்கப்படும் **தி. வ. தெய்வசிகாமணி** (*Thi.va. Theivasigamani*) என்பவர் தமிழ்நாட்டைச் சேர்ந்த தமிழ்க் கவிஞர், எழுத்தாளர், திறனாய்வாளர், மொழிப்பெயர்ப்பாளர் ஆவார். இவர் பன்மொழிப் புலமை பெற்றவர்.

## பிறப்பும் கல்வியும்
இவர் திருவள்ளூர் மாவட்டம் திருப்பாசூர் எனும் ஊரில் வச்சிரவேல் - அரங்கநாயகி இணையருக்கு மகனாக 1930 ஆம் ஆண்டில் பிறந்தார். இவர் இளங்கலை வணிகவியல் (பி.காம்) பயின்று அதில் சிறப்பு நிலையில் தேர்ச்சி பெற்றார். பின்னர் முதுகலைத் தமிழ் இலக்கியம் (எம்.ஏ) பயின்றார். தமிழ்நாடு அரசு சட்டத்துறைத் தமிழ்ப்பிரிவில் இயக்குநராகப் பணியாற்றி ஓய்வு பெற்றவர்.  அத்துறையில் இவர் செய்த மொழிபெயர்ப்புகள் பலராலும் பாராட்டப்பட்டது.

## எழுதிய நூல்கள்
இவர் ஐம்பதிற்கும் மேற்பட்ட நூல்களைத் தமிழில் எழுதியுள்ளார்.

### கவிதை நூல்கள்
* தெசினியின் கவிதைகள்
* வைகறைக் கனவுகள்
* திருமெய்ப் பொருட்பா
* தலையங்கக் கவிதைகள் - இரு தொகுதிகள்
* பதினொரு பாட்டியல்
* தெசினி பாடிய பாரதம்
* குமுகாயப் பாடல்கள்
* மொழி- இனப் பாடல்கள்
* நெஞ்சைத் தொட்டவை- சுட்டவை
**இலக்கியத் திறனாய்வு**
* குறளின்பம்
* குறுந்தொகையின்பம்
* கலித்தொகையும் முத்தொள்ளாயிரமும்
* இலக்கியக் காட்சிகள்
**சிறுவர் இலக்கியங்கள்**
* நீதிக் கதைத் திரட்டு
* வாழ்ந்து காட்டியவர்கள்
* படிப்பினை முப்பது
* கருத்துக் கதைக்கொத்து
* பாட்டுப் பூங்கா
* இருபது கதைகள்.

### மொழிபெயர்ப்புப் பணிகள்
இவர் கார்நாற்பது, களவழி நாற்பது, இன்னா நாற்பது, இனியவை நாற்பது, நன்னெறி முதலான நீதி நூல்களைத் தமிழிலிருந்து ஆங்கிலத்தில் மொழிபெயர்த்து வெளியிட்டுள்ளார். கீழ்கண்ட நூல்களையும் தமிழில் மொழிபெயர்த்துள்ளார்.
* அமெரிக்க மக்களின் பொருளாதாரம்
* அமெரிக்கக் கூட்டுறவுகள்
* தத்தாத்திரேய இராமச்சந்திர பேண்ட்ரே

## விருதுகள்
* கவிதைக் காவலர் (1974)
* பைந்தமிழ்ப் பாட்டு வேந்தர் (1984)
* கவிதைப் பேரொளி (1992)
* நற்றமிழ் ஞானப் பாவலர்(1990)
* தேன்தமிழ்ச் சரபம் (1992)
* சிறந்த மொழிபெயர்ப்பாளர், யுனெஸ்கோ கூரியர் இதழ் விருது (1993)
* சிறந்த இதழியலாளர் (2001)
* சிறந்த மொழிபெயர்ப்பாளர் விருது.

## மேற்கோள்கள்

### கருவி நூல்கள்
* தெசிணி, "நீதிக் கதைத் திரட்டு" - கார்த்திக் பதிப்பகம்- 1999.
* தெசிணி," இருபது கதைகள்"- அரும்பு பதிப்பகம்-2002 பக்கங்கள்-121.
* ப.முத்துக்குமாரசுவாமி, " இருபதாம் நூற்றாண்டின் 100 தமிழ்க் கவிஞர்கள்" பழனியப்பா பிரதர்ஸ்-2004.

பகுப்பு:தமிழகக் கவிஞர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருவள்ளூர் மாவட்ட மக்கள்
பி. ஆர். சுந்தரம்

**பி. ஆர். சுந்தரம்** (P. R. Sudaram)(2 ஏப்ரல் 1951-16 சனவரி 2025) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், மேனாள் நாடாளுமன்ற உறுப்பினரும் ஆவார். இவர் 1996 மற்றும் 2001ஆம் ஆண்டு நடந்த சட்டமன்றத் தேர்தல்களில், இராசிபுரம் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக வேட்பாளராகத், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

2014ஆம் ஆண்டு நடைபெற்ற நாடாளுமன்றத் தேர்தலில் நாமக்கல் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.

2021 சூலை 11 அன்று இவர் திமுகவில் இணைந்தார்.

## மேற்கோள்கள்
 

பகுப்பு:1951 பிறப்புகள்
பகுப்பு:16வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:நாமக்கல் மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:2025 இறப்புகள்
ச. மு. பழனியப்பன்

**சவண்டப்பூர் முத்து கவுண்டர் பழனியப்பன்** (பிறப்பு 1930) என்ற **ச. மு. பழனியப்பன்**, தமிழ்நாடு சட்டமன்றத்தின் முன்னாள் உறுப்பினர் ஆவார். 1971 ல் கோபிசெட்டிபாளையம் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டசபைக்குத் தேர்ந்தெடுக்கப்பட்டார். இரண்டு வெவ்வேறு முதலமைச்சர்கள் அண்ணாதுரை மற்றும் கருணாநிதி ஆகியோரின் கீழ் பணியாற்றினார்.

## தனிப்பட்ட வாழ்க்கை
பழனியப்பன் 1930 ம் ஆண்டு கோபிசெட்டிபாளையத்தில் சவண்டப்பூர் கிராமத்தில் முத்து கவுண்டரின் மூத்த மகனாகப் பிறந்தார். ஒரு பெரிய புகழ்மிக்க விவசாய குடும்பத்தில் பிறந்த இவர் சிறிய வயதில் தனது தாயை இழந்தார். அவர் ஒரு மருத்துவராக மாற கடினமாக உழைத்தார். அவரது தம்பி, எஸ். எம். கன்டப்பன், ஒரு வழக்கறிஞர் ஆவார். இவருக்கு மூன்று சகோதரிகளும் இருந்தனா். தனது தொழில் மூலம் சமூகத்திற்கு பெரும் சேவையை செய்தாா். அவர் 80 வயதான போதும் கூட  தனது மருத்துவத் தொழில் மூலமாக குறைவான அல்லது கட்டணமற்ற சேவையின் மூலமாக மக்களுக்கு சேவை செய்கிறார்.

## ஆதாரங்கள்

பகுப்பு:1932 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
அ. விசாலாட்சி

**அ. விசாலாட்சி** *(A. Visalakshi)* என்பவர் ஓர் இந்திய அரசியல்வாதியும் , திருப்பூர் மாநகராட்சியின் மேயராகவும் உள்ளார்.  இவர் அனைத்திந்திய அண்ணா திராவிட முன்னேற்றக் கழக கட்சியைச் சாா்ந்தவா். மேலும் திருப்பூர் மாவட்ட மகளிர் அணியின் துணைச் செயலாளராகவும் உள்ளார்.

## சான்றுகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் பெண் அரசியல்வாதிகள்
பகுப்பு:திருப்பூர் மாவட்ட மக்கள்
அறந்தாங்கி தொடருந்து நிலையம்

**அறந்தாங்கி தொடருந்து நிலையம்** (*Aranthangi railway station*, நிலையக் குறியீடு:*ATQ*) இந்தியாவின், தமிழ்நாடு மாநிலத்தில், புதுக்கோட்டை மாவட்டத்தில் உள்ள அறந்தாங்கி நகரில் உள்ள ஒரு தொடருந்து நிலையமாகும்.

## அமைவிடம்
அறந்தாங்கி தொடருந்து நிலையம் அறந்தாங்கியில் இருந்து கட்டுமாவடி செல்லும் சாலையில் அமைந்துள்ளது. இந்நிலையத்தின் அருகாமையிலேயே பேருந்து நிலையம் அமைந்துள்ளது. அருகிலுள்ள விமான நிலையமான திருச்சிராப்பள்ளி பன்னாட்டு வானூர்தி நிலையம் ஆனது 76 கி.மீ (47 மைல்கள்) தொலைவில் வடக்கே உள்ளது. 

## வழித்தடம்
அறந்தாங்கி தொடருந்து நிலையம் வரலாற்று முக்கியத்துவம் வாய்ந்த சென்னை - இராமேசுவரம் தொடருந்து வழித்தடத்தின் முக்கிய உள்ளூர் நிலையமாகும். இது திருவாரூருக்கும் - காரைக்குடிக்குமிடையே அமைந்துள்ள முக்கிய நிலையமாகும்.

## மேற்கோள்கள்

## வெளியிணைப்புகள்
* அறந்தாங்கி தொடருந்து நிலையம்  Indiarailinfo.

பகுப்பு:புதுக்கோட்டை மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
மல்லிகா பரமசிவம்

**மல்லிகா பரமசிவம்** ஓர் இந்திய அரசியல்வாதியும், ஈரோடு மாநகரத்தின், முன்னாள் மேயரும் ஆவார். இவர் அனைத்திந்திய அண்ணா திராவிட முன்னேற்ற கழக கட்சியைச் சேர்ந்தவர். மேலும் ஈரோடு நகரத்தின் கட்சியின் பெண்கள் பிாிவு செயலாளராகவும் பணியாற்றுகிறார்.

## ஆதாரங்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் பெண் அரசியல்வாதிகள்
அரசியலில் அளிபெறு தும்பி

அரசியலில் ஈடுபடும் மாணவர்களுக்கு அறிவுரை,தீமை இவற்றை எடுத்துக்கூறி படிக்கின்ற பருவத்தில் கல்விக்கென்றே பயன்படுத்திக் கொள்ள வேண்டும்.அதைவிட்டு துடிக்கின்ற உணர்வுக்கு தீனியிட்டால் துயரந்தான் விஞ்சி நிற்கும்.
"
"வெடிகிடங்கில் எவரேனும் நெருப்பை வைத்து
விளையாட நினைவாரோ"
                       ("நெஞ்சுப் உபொறுக்குதில்லையே பாடல்8,முடியரசன் கவி)
"உறை தயிரில் வெண்ணெய்தனை எடுக்கு முன்னே 
" உருகிய நெய் வேண்டுமெனிற் காண்ப    துண்ட?
          நெஞ்சுப் பொறுக்குதில்லையே (முடி;கவி)
என்ற அழகான உவமையைக் கையாண்டு நமக்கு நாமே கெடுதலை வரவழைப்பதும் காலம் வரும்வரை பொறுக்காது அவசரப்படும் நிலையை எடுத்தோம்பி ஈரோட்டுப் பெரியார் ,ஈடில்லா கலைஞர் என்ன கற்றார் என்று நம்மை சமாதானம் செய்தாலும் கல்லூரியில் பேரேட்டில் இவர் பெயரகள் இல்லை என்றாலும் இவர்கள் கற்ற நூல்கள் ஓரேட்டில் அடங்காவே. உலக வரலாற்றில் இடம் பெறுவர் என்றும் அரசியலைப் படிப்பது தான் இந்த வேலையே தவிர அத்துறையைப் பிடிப்பது உங்கள் வேலை இல்லை என்றும்
அரசியலை உரமாக்கி வளர்தல் வேண்டும். அரசியலுக்கு உரமாகி அழிய வேண்டாம். என்று அரசியலில் ஈடுபடும் மாணவர்களுக்கு எச்சரிக்கை விடுவதன் மூலம்  அரசியலில் இருந்து விலகி அளிபெறு தும்பியாக இருந்தை வெளிப்படுகிறது.

மேற்கோள்கள்:(நெஞ்சுப் பொறுக்குதில்லையே;முடியரசன் கவிதை)

பகுப்பு:தமிழ் கவிஞர்கள்
எஸ். சவுண்டப்பன்

**எஸ். சவுண்டப்பன்** ஒர் இந்திய அரசியல்வாதியும், சேலம் மாநகராட்சியின், நகரத்தலைவராகவும் பதவி வகிப்பவராவார். இவர் 2001 முதல் 2006 வரை அனைத்து இந்திய அண்ணா திராவிட முன்னேற்ற கழக கட்சியின் வேட்பாளராக, சேலம் மாநகராட்சியின் துணைத் தலைவராகப் பணியாற்றினார்.
"தியேட்டர் அண்ட் டிராமா" துறையில் இவரது சிறந்த நடிப்பிற்காக "கலைமாமணி" என்ற பட்டத்தை அவர் பெற்றுள்ளார்.

## ஆதாரங்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:கலைமாமணி விருது பெற்றவர்கள்
பகுப்பு:சேலம் மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
உருளும் அடைப்பு

இடது|thumb|ரெமிங்டன் உருளும்-அடைப்புடைய குழலாசனம்
**உருளும்-அடைப்பு **இயக்கம் (ஆங்கிலம்: rolling block) என்பது, ஒரு ஊசியின்மீது சுற்றக்கூடிய, பிரத்தியேக வடிவமுள்ள பின்னடைப்பினால், குழலாசனம் அடைக்கப்படும் சுடுகலன் இயக்கத்தின் ஒரு வடிவமாகும். ஒரு வட்டப்பகுதியின் வடிவில் பின்னடைப்பு இருக்கும். இந்த இயக்கத்தில், சுத்தியலைக் கொண்டு பின்னடைப்பு பூட்டப்படுவதால்; சுடும் தருணத்தில் வெடிபொதியின் பின்நோக்கிய நகர்வை தவிர்க்கலாம். சுத்தியலை பின்னிழுப்பதால், (ஆயுதத்தை மீள்குண்டேற்றவதற்கு) பின்னடைப்பை எளிமையாக சுற்ற முடியும்.

## வரலாறு
19-ஆம் நூற்றாண்டின் உலோகவியல் நுட்பங்களால், இந்த இயங்குமுறையை கொண்டு உற்பத்தியான புரிதுமுக்கிகளும், கைத்துப்பாக்கிகளும் நவீன, அதி-ஆற்றல் மிக்க போர்த்தளவாடத்துக்கு ஒத்து வராது.  

இதுவரை உருவாக்கப்பட்ட மிகுந்த வெற்றிகரமான ஒற்றைவெடி ஆயுதங்களுள், ரெமிங்டன் உருளும் அடைப்பு புரிதுமுக்கியும் ஒன்று ஆகும். இது ஒரு வலிய, மற்றும் எளிய இயக்கம், மிக நம்பகமானது, மற்றும் முரட்டுப் பயன்பாட்டால் அல்லது தூசியால் கூட இது செயலிழக்காது. 

1867-ல் பாரிஸ் விரித்துரைப்பில், இந்த வடிவத்தைச் சார்ந்த முதல் புரிதுமுக்கி அறிமுகமானது. அடுத்த ஒரு வருடத்தில், (சுவீடன், நார்வே, டென்மார்க் உட்பட) பல தேசங்களின் செந்தர இராணுவப் புரிதுமுக்கியாக ஆனது.

நவீன ஆணி-இயக்க வடிவமைப்புகளின் தோன்றுதலுக்கு முன்பிருந்த காலங்களில், பல முற்கால மூடியடி சுடுகலன்கள், உருளும் அடைப்பு வடிவத்திற்கு மாற்றப்பட்டன.   

சுவீட-நார்வீஜிய ரெமிங்டன் எம்1867, மற்றும் அமெரிக்க ஸ்ப்ரிங்ஃபீல்டு ரகம் 1871 ஆகிய சுடுகலன்கள், இந்த இயங்குமுறையை கொண்டிருந்தன.

## மேற்கோள்கள்

## இதர நீள்துப்பாக்கிகளின் பின்குண்டேற்ற இயக்கங்கள்
* ஆணி இயக்கம்
* நெம்புகோல் இயக்கம்
* நழுவு இயக்கம்
* உடைவு இயக்கம்
* வீழும் அடைப்பு இயக்கம்
* அரை-தானியக்க புரிதுமுக்கி 
பகுப்பு:சுடுகலன் இயக்கங்கள்
பகுப்பு:சுடுகலன் கூறுகள்
தமிழ்நாட்டில் உள்ளாட்சி அமைப்புகளுக்கான தேர்தல்கள்

**தமிழ்நாடு உள்ளாட்சி அமைப்புகளுக்கான தேர்தல்** என்பது நகர்ப்புற மற்றும் கிராமப்புற உள்ளாட்சி அமைப்புகளுக்கு பிரதிநிதிகளை தேர்ந்தெடுக்க ஐந்து ஆண்டுகளுக்கு ஒரு முறை  நடத்தப்படுவதாகும். இந்தத் தேர்தல் தமிழ்நாடு மாநில தேர்தல் ஆணையத்தால் நடத்தப்படுகிறது

## தமிழ்நாட்டில் உள்ளாட்சி அமைப்புகள்
நகா்ப்புற உள்ளாட்சி அமைப்புகளில் 21 மாநகராட்சிகள், 150 நகராட்சிகள் மற்றும் 561 பேரூராட்சிகள் ஆகியவை அடங்கும். கிராமப்புற உள்ளாட்சி அமைப்புகளில் 12,620 கிராம ஊராட்சிகள், 385 ஊராட்சி ஒன்றியங்கள், 36 மாவட்ட ஊராட்சிகள் உள்ளன.

## முந்தைய தேர்தல்கள்
அக்டோபர் 1996 இல் தமிழ்நாட்டிலுள்ள உள்ளூர் அமைப்புகளுக்கு முதல் தேர்தல் நடைபெற்றது. அக்டோபர் 2001 மற்றும் அக்டோபர் 2006 இல் அடுத்தடுத்த தேர்தல்கள் நடத்தப்பட்டன. அக்டோபர் 2011 - 17, அக்டோபர் 2011 மற்றும் 19 அக்டோபர் 2011 அன்று நடைபெற்ற இரண்டு கட்டங்களில் உள்ளூர் சபைகளுக்கான தேர்தல்கள் நடைபெற்றன.

### 2011 தேர்தல்கள்

## 2019 தேர்தல்கள்

## மேற்கோள்கள்

பகுப்பு:தமிழ்நாடு உள்ளாட்சித் தேர்தல்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காபுலில் இந்துக் கோவில்கள்

வலது|thumb|150x150px|குசான மன்னன்  இரண்டாம் கனிஷ்கரின் தங்க நாணயம் மன்னன் மற்றும் இறைவன் சிவன் உருவ வார்ப்புடன்  (200&#x2013;220)
வலது|thumb|310x310px|சாகி மன்னன் கின்காலா என்பவரால் நிர்மாணிக்கப்பட்ட தர்காபிர் ரத்தன்நாத் (கர்டேஜ்) எனும் இடத்தில் உள்ள ஐந்தாம் நூற்றாண்டைச்சேர்ந்த விநாயகர்
**காபுல் நகரமானது மகா இந்து சாஹி மன்னர்களின் தலைநகரமாக இருந்தது.** அக்காலகட்டத்தில் ஆப்கன் வேத கலாச்சாரத்தின் மையமாக விளங்கியது. அந்த காலகட்டத்தில் பல இந்துக்கோவில்களை ஆப்கானிஸ்தான் கொண்டிருந்தது. பல்வேறு கிளர்ச்சிக்கு மத்தியிலும் இன்னும் சில கோவில்கள் அங்கே இருக்கிறது..

## காபுலில் உள்ள இந்துக்கோவில்களின் பட்டியல்
காபுலில் பல இந்துக்கோவில்கள் உள்ளன :
* ஆசமை இந்துக்கோவில். ஆப்கன் தலைநகருரிலுள்ள கோ -அய்-அசமை எனும்  மலையின் அடிவார பகுதியில் அமைந்துள்ளது. மலையின் உச்சியில் ஆஷா எனும் பெண் கடவுள் ஆதிகாலம் தொட்டு இதுநாள் வரை இருப்பதாக நம்பப்படுகிறது. இந்தகடவுளின் பெயராலேயே இம்மலைக்கு ஆசமை என பெயரிடப்பட்டுள்ளது . இங்கு அணையா சுடர் பல நூற்றாண்டுகளாக எரிந்து வருகிறது. காபுலில் இந்தக்கோவிலும் அணையா விளக்கும் பல்வேறு முரண்களுக்கிடையேயும் இன்றும் நீடிப்பதோடு,ஆப்கனை ஆண்ட இந்து சாகி மன்னர்களை நினைவுகூறச்செய்கிறது. இக்கோவிலின் புகழையடுத்து  நியூ யார்க், லண்டன், பரிதாபாத், ஃபிரான்க்பெஃர்ட், அம்ஸ்டர்டாம்  ஆகிய இடங்களிலும் இக்கோவில் அமைந்துள்ளது.
* பாபா ஜோதி சொரூப் மந்திர் , தர்வாஜா லாகூரி
* பைரோ மந்திர் , சோர் பஜார்
* குரு ஹரி ராய் குருத்துவாரா ,சோர் பஜார்
* மங்கல்வார் மந்திர் , சோர் பஜார்

## கந்தாரிலுள்ள இந்துக்கோவில்கள்
கந்தகாரில் , ஷிகார்புரி பஜார் , காபுலி பஜார்  and ஜம்பீர் சஹீப் (சர்பூஜா அருகில் ) தேவி - துவாரா (தன் அருகில் ) ஆகிய இடங்களில் இந்துகோவில்கள் இருந்தன.

## ஆப்கானிஸ்தானின் இதர நகரங்களில் இந்துகோவில்கள்
காஸ்மா சாஹிப் ,சுல்தான்பூர்  , ஜலாலாலாபாத்,கஜினி  ,ஹெல்மான்ட்  (லஷ்கர்க்கா) ஆகிய இடங்களில் இந்துக்கோவில்கள் மற்றும் சீக்கிய வழிபாட்டு குருத்துவாராக்கள்அமைந்திருந்தன.

## ஆப்கானிய இந்துக்கள்
ஆப்கனில் வாழும் இந்துக்கள் மொஹ்யல்ஸ் காட்ரிஸ்  மற்றும் ஆரோராஸ் , ஆகிய இனக்குழுக்களாக உள்ளனர். அது மட்டுமின்றி பாட்டியா மற்றும் பிராமின்  ஆகியோரும் அங்கே வசிக்கின்றனர்.

## இதையும் பார்க்க
* ஆப்கனில் இந்துமதம் <br>
* ஆப்கனில் இசுலாமிற்கு முந்திய இந்து மதம் மற்றும் புத்த பண்பாடு
* உலகம் முழுவதும் உள்ள இந்துக்கோவில்களின் பட்டியல் 

## மேற்கோள்கள்

## வெளி இணைப்புகள்
* ஆப்கனின் இந்து மற்றும் சீக்கிய கோவில்கள்<br> 
* அசாமை,காபுல்<br> 

பகுப்பு:ஆப்கானித்தானில் இந்து சமயம்
புதுக்கோட்டை தொடருந்து நிலையம்

**புதுக்கோட்டை தொடருந்து நிலையம்** (*Pudukkottai railway station*, நிலையக் குறியீடு:*PDKT*) இந்தியாவின், தமிழ்நாடு மாநிலத்தில், புதுக்கோட்டை நகரில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. இந்த நிலையம் திருச்சிராப்பள்ளி - காரைக்குடி வழித்தடத்தில் உள்ள ஒரு முக்கிய தொடருந்து நிலையமாகும். இந்த நிலையம் தமிழகத்தின், தென்மாவட்டங்களுக்கு மாற்று இரயில் பாதையாகவும் செயல்படுகிறது.

## வரலாறு
1886 ஆம் ஆண்டின் தொடக்கத்தில், புதுக்கோட்டையை தொடருந்து மூலம் திருச்சி மற்றும் பிற இடங்களுடன் இணைக்கும் திட்டம் செயல்படுத்தப்பட்டது. ஆனால் அப்போது தென்னிந்தியாவின் பிற பகுதிகள் ஆங்கிலேயர் ஆட்சியின் கீழ் இருந்தபோது, ​​புதுக்கோட்டை சமஸ்தானம் ஒரு மன்னரால் ஆளப்பட்டதால், இவர்களுக்கிடையில் முன்மொழியப்பட்ட ரயில் பாதையின் செலவுத் தொகை பங்கீடு குறித்து நீடித்த பேச்சுவார்த்தைகள் நடந்தன.  பின்னர், ஒரு வழியாக 35 ஆண்டுகளுக்கு பிறகு 1921ஆம் ஆண்டில், திருச்சிராப்பள்ளி- புதுக்கோட்டை- காரைக்குடி பாதையின் போக்குவரத்துக்கான செலவு கணக்கெடுப்பானது, தென்னிந்திய இரயில்வேயின் (எஸ்.ஐ.ஆர்) ராவ் சாஹிப் எஸ்.கிருஷ்ணமாச்சாரியால் எடுக்கப்பட்டது. இதில் இரயில் பாதை அமைப்பதற்கான செலவு மைலுக்கு, ரூ. 1.32 லட்சம் வரை செலவாகும் என்று மதிப்பிடப்பட்டது. ஒரு குறுகிய கால கட்டுமானத்திற்குப் பிறகு, திருச்சிராப்பள்ளி - புதுக்கோட்டை வழித்தடமானது ஏப்ரல் 17, 1929 இல் திறக்கப்பட்டது மற்றும் சூலை 1, 1930 அன்று புதுக்கோட்டை - மானாமதுரை வழித்தடமானது திறக்கப்பட்டது.

## அமைவிடம்
இந்த தொடருந்து நிலையம் புதிய பேருந்து நிலையத்திலிருந்து சுமார் 2.1 கிலோமீட்டர் (1.3 மைல்) தொலைவில் அமைந்துள்ளது. இது நகரத்திலிருந்து வெகு தொலைவில் அமைந்துள்ளதால் இதை எளிதில் அணுக முடியாது. இதை ஒரு வாடகையுந்து அல்லது ஆட்டோ ரிக்சா மூலம் அணுகலாம். பாதை மாற்றத்திற்கு முன், நிலையத்தில் 3 தடங்கள் மட்டுமே இருந்தன. இப்போது சரக்கு தொடருந்துகளை கையாள, கூடுதல் நான்காவது பாதை அமைக்கப்பட்டுள்ளது. எதிர்காலத்தில் தொடருந்து நிலையத்தை விரிவுபடுத்துவதற்கு கணிசமான அளவு இடமும் உள்ளது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, புதுக்கோட்டை தொடருந்து நிலையத்தை புதுப்பிக்கும் பணிக்கு 10.15 கோடி  ரூபாய் ஒதுக்கப்பட்டுள்ளது. 

## சேவைகள்
திருச்சிராப்பள்ளியில் இருந்து காரைக்குடி, மானாமதுரை செல்லும் அனைத்து தொடருந்துகளும், சென்னை எழும்பூர் மற்றும் திருச்சிராப்பள்ளியில் இருந்து இராமேஸ்வரம் செல்லும் சில தொடருந்துகளும் மற்றும் செங்கோட்டைக்கு செல்லும் ஒரு தொடருந்தும் நிலையம் வழியாக செல்கின்றன. இந்த நிலையத்தில் அனைத்து தொடருந்துகளும், குறைந்தபட்சம் 1-2 நிமிடங்கள் நிறுத்தப்படுகிறது.

## மேற்கோள்கள்

## வெளியிணைப்புகள்
* புதுக்கோட்டை தொடருந்து நிலையம் Indiarailinfo.

பகுப்பு:புதுக்கோட்டை மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
பாதரச(I) ஐதரைடு

**பாதரச(I) ஐதரைடு** (*Mercury(I) hydride*) முறையான பெயர் **பாதரச ஐதரைடு**, *mercury hydride*) என்பது HgH என்ற விகிதாச்சார மூலக்கூற்று வாய்பாடுடைய கனிமச் சேர்மமாகும். இதுவரையிலும், பாதரச ஐதரைடு அதிக அளவில் கிடைக்கப்பெறவில்லை. இதனுடைய பெரும்பாலான பண்புகள் அறியப்படாததாகவே உள்ளது. இருப்பினும் மூலக்கூறு நிலையில் உள்ள HgH மற்றும் Hg2H2 மூலக்கூறு வாய்பாடுகளை உடைய பாதரச (I) ஐதரைடுகள் திண்ம வளித் தளத்திலிருந்து பிரித்தெடுக்கப்பட்டுள்ளன. மூலக்கூறு நிலையில் உள்ள  ஐதரைடுகள் வெப்பத்தால் எளிதில் சிதையக்கூடியவை (நிலைத்தன்மையற்றவை). சேர்மமானது தெளிவாக பண்புகளடிப்படையில் வரையறுக்கப்படாத நிலையில், இச்சேர்மத்தின் பல பண்புகள் கணிப்பிய வேதியியல் மூலமாகவே கணிக்கப்பட்டுள்ளன. 

## மூலக்கூறு வடிவங்கள்

### வரலாறு
1979 மற்றும் 1985 ஆம் ஆண்டுகளில் சுவிட்சர்லாந்து நாட்டைச் சார்ந்த வேதிய இயற்பியலார்கள் எக்கெர் மற்றும் கெர்பெர் மற்றும் சோவியத் வேதிய இயற்பியலார்கள் கோல்பிசெவா மற்றும் கோல்பிசெவ் தனித்தனியாக, கருத்தியல்ரீதியாக மூலக்கூறு லேசரில் பாதரச (I) ஐதரைடை வளர்த்தெடுப்பது சாத்தியம் என்பதைக் கண்டறிந்தனர்.

### வேதியியல் பண்புகள்
பாதரச (I) ஐதரைடு ஒரு நிலைத்தன்மையற்ற வாயுவாகும். மேலும், இந்த வாயுவானது, தொகுதி 12-இன் கனமான ஒற்றை ஐதரைடுமாகும். பாதரச (I) ஐதரைடின் இயைபானது 0.50% ஐதரசனையும் மற்றும் 99.50% பாதரசத்தையும் கொண்டுள்ளது. பாதரச (I) ஐதரைடில், பாதரசத்தின் மின்னெதிர்த்தன்மை ஐதரசனுடையதைக் காட்டிலும் குறைவாக இருக்கும் காரணத்தால், ஐதரசன் மற்றும் பாதரசம் ஆகியவற்றின் வழக்கமான ஆக்சிசனேற்ற நிலைகள் முறையே −1 மற்றும் +1 ஆக உள்ளது. MH (M = Zn-Hg) என்ற வாய்பாடை உடைய உலோக ஐதரைடுகளின் நிலைத்தன்மையானது உலோகத்தின் அணு எண் அதிகரிக்க, அதிகரிக்க அதிகரிக்கும்

Hg-H பிணைப்பானது மிகவும் வலிமை குறைந்த பிணைப்பாக இருப்பதால் சேர்மமானது 6 கெல்வின் வெப்பநிலை வரையில் மட்டுமே அணி தனியாக்கல் முறையில் பிரித்தெடுக்கப்படுகிறது.   டைஐதரைடும், HgH2, இதே  முறையில் கண்டறியப்பட்டுள்ளது.

இதை ஒத்த சேர்மமான Hg2H2 என்ற வாய்பாடை உடைய பிஸ்(ஐதரைடோபாதரசம்)(*Hg*—*Hg*) பாதரச (I) ஐதரைடின் இருபடியாக கருதப்படுகிறது. இச்சேர்மம் தன்னிச்சையாக சிதைவடைந்து ஒற்றை மூலக்கூறு வடிவத்திற்கு மாறுகிறது.

#### உறுப்பின் தன்மை (Radicality)
ஐதரைடோபாதரசம் போன்ற பாதரச கூட்டுச் சேர்மங்களில் மைய அணுவான பாதரசமானது சேர்க்கை முறையில் ஒற்றை எதிர்மின்னியை ஏற்கவோ, வழங்கவோ முடியும். 
: HgH + R → HHgR
எதிர்மின்னி வழங்கலை ஏற்றுக்கொள்ளும் தன்மையின் காரணமாக, ஐதரைடோபாதரசமானது உறுப்புத்தன்மையைக் கொண்டுள்ளது. இது ஒரு மிதமான வினைபடுதன்மை கொண்ட ஒற்றைத்தனி உறுப்பாகும்.

## மேற்கோள்கள்

பகுப்பு:பாதரச(I) சேர்மங்கள்
பகுப்பு:உலோக ஐதரைடுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
கார்மல் மேனிலைப் பள்ளி, நாகர்கோவில்

**கார்மல் மேல்நிலைப்பள்ளி ** (*Carmel Higher Secondary School*) 1922 ஆம் ஆண்டு கத்தோலிக்க கிறித்தவ பாதிரிமார்களால் துவங்கப்பட்டப்  பள்ளியாகும். இப் பள்ளி நாகர்கோவிலின் ராமன்புதூரில் அமைந்துள்ள ஆண்கள் பள்ளியாகும். இது தமிழ்நாட்டின் அரசால் அங்கீகரிக்கப்பட்டு, ஏறத்தாழ 50 ஏக்கர் பரந்த பசுமையான வளாகத்தில் அமைந்துள்ளது. பள்ளி தற்போது மதுரை மாகாணமான இயேசுசபையினரால்  நிர்வகிக்கப்படுகிறது.

## வரலாறு

இப்பள்ளி தமிழ் பேசும்  கத்தோலிக்கர்களின் பயன்பாட்டிற்காக தங்கும் வசதிகொண்ட விடுதியுடன் ஆங்கில பாடசாலையாகத் துவங்கப்பட்டது. கோட்டாறு மறைமாவட்டம் உருவான பிறகு, 1936 ஆம் ஆண்டில் உயர்நிலைப் பள்ளி நிலைக்கு அது விரிவுபடுத்தப்பட்டது. பள்ளி கல்வி இயக்குனரின் கட்டுப்பாட்டின்படி, பள்ளிக்கூட விதிமுறைகளின்படி நிரந்தர அங்கீகாரம் (04-12-1934 இல்  1952 / Z117) வழங்கப்பட்டது. மதுரை மாகாண ஏசு சபையார் ஜூலை 1994 இல் இருந்து நிர்வகித்துவருகின்றார்கள்.

## பாடத்திட்டம் சாரா செயல்பாடுகள்
*தேசிய மாணவர் படை
*தேசிய பசுமைப் படை
*பாரத சாரணர் இயக்கம்
*நாட்டு நலப்பணித் திட்டம்
*செஞ்சிலுவை இயக்கம்

## மேற்கோள்கள்

## வெளியிணைப்புகள்
* பள்ளி அமைவிடம்
*சென்ட்ரல் வங்கி
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள அரசு உதவி பெறும் பள்ளிகள்
பாலவநத்தம்

**பாலவநத்தம்** (*Palavanatham*) என்பது இந்தியாவில், தமிழ்நாட்டில், விருதுநகர் மாவட்டத்தில், அமைந்துள்ள கிராமங்களில் ஒன்றாகும். பாலவநத்தம் முக்கிய நகரமான அருப்புக்கோட்டையிலிருந்து 11.6 கி.மீ. தூரத்திலும், மாவட்டத் தலைநகரான விருதுநகரிலிருந்து 8.8 கி.மீ. தூரத்திலும், மாநிலத் தலைநகரான சென்னையிலிருந்து 460 கி.மீ. தூரத்திலும் அமைந்துள்ளது.

## ஊரின் சிறப்பு
நான்காம் தமிழ்ச்சங்கத்தை அமைத்த பாண்டித்துரைத் தேவர் (கி.பி 1867-1911) பாலவநத்தத்தில் பிறந்தார். இவர் மிகச் சிறந்த பல்துறை அறிஞர். இவர்  இராமநாதபுரம் சமஸ்தானம் சேதுபதி மன்னர் பரம்பரையைச் சேர்ந்தவர். இவர் பாலவநத்தம் சமீன்தார் ஆவார். இவர் கலைகள், இலக்கியப் பணிகளைஊக்குவித்தார்.

## அருகாமையில் உள்ள ஊர்கள்
அருகிலுள்ள கிராமங்கள்: வலுக்கலொட்டி (1.2 கி.மீ), வரலொட்டி (3 கி.மீ), வில்லிபத்ரி (3.4 கி.மீ). மெட்டுக்குண்டு (3.4 கி.மீ), சூலக்கரை (4.8 கி.மீ) 

நகரங்கள்: விருதுநகர் (8.8 கி.மீ), அருப்புக்கோட்டை (11.6 கி.மீ), காரியாபட்டி (17 கி.மீ), திருச்சுழி (20.3 கி.மீ)

## கோவில்கள்
கைலாசநாதர் கோவில், பெந்தெகொசுதெ சபை, மசூதி, சிறு தெய்வக் கோவில்கள், பத்ரகாளியம்மன் கோவில், கன்னிமாரியம்மன் கோவில் என அனைத்து மதக் கோவில்களும் இங்குள்ளன.

## பள்ளிகள்
#த.சு.லு.தி.துவக்கப் பள்ளி
#ஊராட்சி ஒன்றிய துவக்கப் பள்ளி
#அரசு மேல்நிலைப் பள்ளி

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:விருதுநகர் மாவட்டத்திலுள்ள கிராமங்கள்

## வெளியிணைப்புகள்
* பாண்டித்துரைத் தேவர் வரலாறு
செவ்வாய்ப்பட்டி பத்ரகாளியம்மன் கோவில்

**செவ்வாய்ப்பட்டி பத்ரகாளியம்மன் கோவில்** என்பது தமிழ்நாடு மாநிலம், புதுக்கோட்டை மாவட்டம், கறம்பக்குடி வட்டத்தில் பட்டமாவிடுதி மற்றும் செவ்வாய்ப்பட்டி என்ற ஊரில் உள்ள ஓர் அம்மன் கோவில் ஆகும்.
தஞ்சாவூர் மாவட்டத்தில் திருவோணம் அருகிலும்  செவ்வாய்ப்பட்டி என்ற ஊரும் பத்ரகாளியம்மன் கோயிலும் உள்ளது.

## கோவில் அமைப்பு
பத்ரகாளியம்மன் சாந்த சொரூபியாக காட்சியளிக்கிறாள். இக்கோவிலில் வலது புறம் தீர்த்த குளம் உள்ளது. கோவிலைச்சுற்றி மரங்கள் அமைந்துள்ளன. இக்கோவிலில் அய்யனார், உருமர், பெரமர், சப்தகன்னிகள், பேச்சியம்மாள், ராகு மற்றும் கேது போன்ற தெய்வங்கள் அமைந்துள்ளன.

இக்கோவிலின் எதிர்புறம் கலையரங்கம் அமைந்துள்ளது.

## பூசைகள்
பத்ரகாளியம்மனுக்கு சைவ முறையில் பூசை செய்யப்படுகிறது. அய்யனாருக்கு கிடா வெட்டி பூசை செய்கிறார்கள்.

## வேண்டுதல்கள்
உடல் நலம் பெறவும், பெண்களின் திருமணம் நடைபெறவும் சப்த கன்னிகளிடம் வேண்டிக் கொள்கின்றனர். குழந்தை வரம் வேண்டி பேச்சியம்மனை வழிபடுகின்றனர். இக்கோவிலைச் சுற்றி சிறுசிறு தெய்வங்கள் உள்ளன.

## கோவில் திருவிழா
ஆண்டு தோறும் பங்குனி உத்திரம் அன்று  பத்ரகாளியம்மனுக்கு திருவிழா சிறப்பாக நடைபெற்று வருகிறது. தொடர்ந்து பத்து நாட்கள் திருவிழா நடைபெறும். திருவிழாவின் போது காவடி எடுத்தல், பால்குடம் எடுத்தல், தீச்சட்டி எடுத்தல், அலகு குத்துதல் போன்ற வேண்டுதல்கள் நடக்கின்றன.

## குடமுழுக்கு
செவ்வாய்ப்பட்டி மக்களால் இக்கோவில் புரணமைக்கப்பட்டு, சனவரி 23, 2013 அன்று இக்கோவில் குடமுழுக்கு நடைபெற்றது.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள்
பகுப்பு:புதுக்கோட்டை மாவட்டத்திலுள்ள கிராமக் கோயில்கள்
நாகர்கோவில் பயணிகள் தொடருந்து

**நாகர்கோவில்-கோயம்புத்தூர் பயணிகள் தொடருந்து** *(Nagercoil Passenger)*கோயம்புத்தூர் சந்திப்பு முதல் நாகர்கோவில் சந்திப்பு வரை செல்கிறது. இது 384/3 என்ற எண்ணைக் கொண்டது. இது இந்தியாவில் நெடுந்தொலைவுப் பயணிகள் தொடருந்துகளில் ஒன்றாகும். இது 2020 முதல் **கோயம்புத்தூர்-நாகர்கோவில் விரைவுத் தொடருந்து** என பெயர் மாற்றம் செய்யப்பட்டது. இதன் பிறகு இது சில தொடருந்து நிலையங்களில் நிற்பதில்லை. மேலும் இது பகல்நேரச் சேவையாகவும் மாற்றப்பட்டது.

இப்போது இந்தத் தொடருந்தின் முதன்மை நிறுத்தங்களாக கோயம்புத்தூர், கோயம்புத்தூர் வடக்கு, பிளமேடு, சிங்கா நல்லூர், இருகூர், 
சோமனுர், திருப்பூர், ஈரோடு, கொடுமுடி, புகலுா், கரூர், திண்டுக்கல், டிசம்பர் சாலை, சோழவந்தான், மதுரை, திரு்ப்பரங்குன்றம், திருமங்கலம், விருதுநகர், சாத்தூர், கோவில்பட்டி, வாஞ்சி மணியாச்சி, திருநெல்வேலி, வள்ளியுர், நாகர்கோவில் ஆகியன உள்ளன.

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சுசீந்திரம் தொடருந்து நிலையம்

**சுசீந்திரம் தொடருந்து நிலையம்** (*Suchindram railway station*, நிலையக் குறியீடு:*SCH*) ஆனது இந்தியாவின் தமிழ்நாட்டின், கன்னியாகுமரி மாவட்டத்திலுள்ள சுசீந்திரம் பேரூராட்சியில் உள்ள ஒரு தொடருந்து நிலையமாகும். இது திருவனந்தபுரம் - நாகர்கோவில் - கன்னியாகுமரி வழித்தடத்தில் அமைந்துள்ளது. இங்கு ஒரு நடைமேடை உள்ளது. தென்னக இரயில்வே மண்டலத்தின், திருவனந்தபுரம் தொடருந்து கோட்டத்தின் கீழ் செயல்படும் இந்நிலையத்தில் அனைத்து பயணிகள் தொடருந்துகளும் நின்று செல்கின்றது.

## மேற்கோள்கள்

## வெளி இணைப்புகள்
* சுசீந்திரம் தொடருந்து நிலையம்

பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
பகுப்பு:திருவனந்தபுரம் தொடருந்து கோட்டம்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
நைட்டிதின்

**நைட்டிதின்** *(Nitidine)* என்பது C21H18NO4+ என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். பென்சோபீனாந்தரீடின் ஆல்க்கலாய்டு என வகைப்படுத்தப்பட்டுள்ள இச்சேர்மம் சாந்தோசைலம் என்ற பேரினத்திலுள்ள தாவரங்களில் காணப்படுகிறது. குறிப்பாக சாந்தோசைலம்நைட்டிதின் என்ற சிறப்பினத்தில் இச்சேர்மம் காணப்படுகிறது. மலேரியா எதிர்ப்பு செயல்முறை கொண்ட சேர்மமாக இது கருதப்படுகிறது . 

## மேற்கோள்கள்

̣̪

பகுப்பு:ஆல்கலாய்டுகள்
கன்னியாகுமரி குமார சுவாமி கோயில்

**கன்னியாகுமரி குமார சுவாமி கோயில்** என்பது தமிழ்நாட்டின் கன்னியாகுமரி ஊரில் அமைந்துள்ள முருகன் கோயில் ஆகும்.

இந்தக் கோயில் வாசல் கிழக்கு நோக்கி உள்ளது மற்றும் முப்பது எட்டு படிகள் உள்ளன. 

## சந்நிதிகள்
முருகனின் சிலை எட்டு அடி எட்டு அங்குல உயரத்தில் உள்ளது. வள்ளி உடனுறை முருகன் சன்னதிகள் உள்ளன.  

சிவன் -மஹாதேவர்
பார்வதி - சிவகாமி அம்மை, 
கல்யாண விநாயகர், 
தர்மா சாஸ்தா, 
ஐயாய நாயர், 
ஆறுமுகநாயனார் 

மேற்கண்ட தெய்வங்களுக்குத் தனித்தனி சன்னிதானங்கள் உள்ளன. சிவனின் தண்டனையை அனுபவித்த தக்சனுக்கு ஒரு சன்னதி உள்ளது. இக்கோயிலின் சிறப்பு அம்சமாக தக்சன் சந்நிதி குறிப்பிடப்படுகிறது. 

## விழாக்கள்
கிரிவலம் 

## நேர்த்திக்கடன்கள்
* மொட்டை போடுதல்
* எடைக்கு எடை நாணயம் வழங்கல் 
* பொங்கல் படைத்தல்
* சுவாமிக்கு சந்தனகாப்பு 
* பஞ்சாமிர்த அபிஷேகம்
* பால் அபிஷேகம்
* அன்னதானம் வழங்குவது 
* நெய் விளக்கு ஏற்றுதல் 
* பால்குடம் எடுத்தல்
* காவடி எடுத்தல்

## ஆதாரங்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள முருகன் கோயில்கள்
பி. ஆர். செந்தில்நாதன்

**பெரி. செந்தில்நாதன்** (*PR. Senthilnathan*) என்பவர் இந்திய அரசியல்வாதி ஆவார். இவர் சிவகங்கை மாவட்டத்தில், நாகாடி கிராமத்தில் பிறந்தார். தேவகோட்டையில் உள்ள சேவுகன் அண்ணாமலை கல்லூரியில் இளநிலை அறிவியல் படித்தார். பெங்களூரு பல்கலைக் கழகத்தில் சட்டம் பயின்றார். 1988ஆம் ஆண்டில் அஇஅதிமுகவில் சேர்ந்த இவர் 2013ஆம் ஆண்டில் சிவங்கை மாவட்ட அம்மா மன்றச் செயலாளராக பணியாற்றினார். ஏப்ரல் 2013 இல் அஇஅதிமுகவின் சிவகங்கை மாவட்டச் செயலாளராக நியமிக்கப்பட்டார்.

இவர் 2014ஆம் ஆண்டில் சிவகங்கை மக்களவைத் தொகுதியில், அஇஅதிமுக வேட்பாளராக போட்டியிட்டு 229,385 வாக்குகளில் வெற்றி பெற்றார். மேலும் இவரை எதிர்த்து போட்டியிட்ட காங்கிரசில் கார்த்தி சிதம்பரம் மற்றும் பாஜகவில் எச். ராஜா ஆகியோரை தோற்கடித்தார்.

2021 ஆம் ஆண்டில் நடைபெற்ற சட்டமன்றத் தேர்தலில் சிவகங்கை தொகுதியில் இருந்து அதிமுக சார்பில் சட்டமன்ற உறுப்பினரானார்.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:சிவகங்கை மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சிறுகூடல்பட்டி

**சிறுகூடல்பட்டி** (*Sirukoodalpatti*) என்பது தமிழ்நாடு மாநிலத்தில் சிவகங்கை மாவட்டத்தில் உள்ளது. காரைக்குடியில் இருந்து சுமார் ஏழு கிலோமீட்டர் தொலைவில் உள்ள செட்டிநாடு வட்டாரத்தின் ஒரு பகுதியாகும். இது பிள்ளையார்பட்டி கற்பக விநாயகர் கோயில் அருகில் நான்கு கி.மீ. தொலைவில் உள்ளது.

## இங்கு பிறந்த ஆளுமைகள்
*கவிஞர் கண்ணதாசன்
*எழுத்தாளர், இயக்குநர், தயாரிப்பாளர், பாடலாசிரியர் பஞ்சு அருணாசலம்

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
கன்னியாகுமரி புனே விரைவுவண்டி

**கன்னியாகுமரி-புனே விரைவுவண்டி** (*Kanyakumari–Pune Express*) அல்லது **ஜெயந்தி ஜனதா விரைவுவண்டி** என்பது இந்திய இரயில்வேக்கு சொந்தமான ஒரு விரைவு தொடருந்து ஆகும். இது தமிழ்நாட்டின் கன்னியாகுமரி தொடருந்து நிலையத்திலிருந்து மகாராட்டிர மாநிலம் புனேயில் உள்ள புனே சந்திப்பு தொடருந்து நிலையம் இடையே இயக்கப்படுகிறது.

## விளக்கம்
புனேயிலிருந்து தென்னிந்தியாவிற்குச் செல்லும் முதல் மற்றும் பழமையான தொடருந்து சேவை இதுவாகும். ஆரம்பத்தில் விக்டோரியா முனையம் (மும்பை சிஎஸ்டி) முதல் கொச்சி துறைமுக முனையத்திற்கு இந்த சேவை செயல்பட்டு வந்தது. பின்னர் அது திருவனந்தபுரம், பின்னர் நாகர்கோவில் மற்றும் கன்னியாகுமரி என நீட்டிக்கப்பட்டது. தற்போது புனே - கன்னியாகுமரி இடையே இந்த வண்டி இயக்கப்படுகிறது.

2020 முதல், பூஜ்ஜிய அடிப்படையிலான கால அட்டவணையின்படி, இது புனே வரை மட்டுமே இயங்குகிறது. தொற்றுநோய்களின் போது சேவைகள் நிறுத்தப்பட்ட பின்னர், 31 மார்ச் 2022 அன்று புனேவிற்குத் தொடருந்து தனது முதல் ஓட்டத்தை மேற்கொண்டது. இரயில்பெட்டி இணைப்புத் தொழிற்சாலையில் நிர்மாணிக்கப்பட்ட தொடருந்து பெட்டிகளுக்குப் பதிலாக இணைப்பு ஹாப்மேன் புஷ் (LHB) பெட்டிகளுடன் தொடருந்து இயங்கியது.

## இழுவை
முழு வழித்தடமும் இப்போது மின் மயமாக்கப்பட்டதால், இந்த தொடருந்து இப்போது கே.ஒய்.என். (KYN) அடிப்படையிலான டபுள்யூ.ஏ.பி.-7 (WAP-7) மூலம் இரு திசைகளிலும் இழுத்துச் செல்லப்படுகிறது.

## வண்டி எண், பயண நேரம்
16382 கன்னியாகுமரி - புனே தொடருந்து 2135 கிலோமீட்டர் தூரத்தை 47 மணி 05 நிமிடங்களில் (45.35 கி.மீ./மணி) கடக்கின்றது. இதே தூரத்தினை 44 மணி நேரம் 30 நிமிடங்களில் (47.98 கி.மீ./மணி) 16381 புனே-கன்னியாகுமரி விரைவுவண்டியாகக் கடக்கிறது.

## வழித்தடம்
கன்னியாகுமரியியிலிருந்து நாகர்கோவில் சந்திப்பு, திருவனந்தபுரம் மத்தி, பரவூர், கொல்லம் சந்திப்பு, காயம்குளம் சந்திப்பு, செங்கனூர், எர்ணாகுளம் சந்திப்பு, ஓட்டப்பாலம் தொடருந்து நிலையம், பாலக்காடு சந்திப்பு, கோயம்புத்தூர் சந்திப்பு, ஈரோடு சந்திப்பு, சேலம் சந்திப்பு, ஜோலார்பேட்டை சந்திப்பு, காட்பாடி சந்திப்பு, பாகால சந்திப்பு, திருப்பதி, ரேணிகுண்டா சந்திப்பு வழியாக இயக்கப்படுகிறது. யர்ரகுன்ட்லா சந்திப்பு, கூடி சந்திப்பு, குண்டக்கல் சந்திப்பு, ராய்ச்சூர் சந்திப்பு, வாடி சந்திப்பு, கலபுர்கி சந்திப்பு, குர்துவாடி சந்திப்பு, டவுண்ட் சந்திப்பு, வழியாகப் புனே சந்திப்பினை அடைகின்றது.

கன்னியாகுமரி செல்லும் பயணத்தில் சாலக்குடி, இரிஞ்ஞாலகுடா, வடக்காஞ்சேரி மற்றும் ஒற்றப்பாலம் ஆகிய இடங்களில் கூடுதல் நிறுத்தங்களைக் கொண்டுள்ளது. திரும்பும் போது இந்த நிலையங்களில் இத்தொடருந்து நிற்காது. புனேவுக்குத் திரும்பும் பயணத்தில், இந்த தொடருந்து திரிபுனித்துரா மற்றும் திருவனந்தபுரம் பேட்டையில் கூடுதல் நிறுத்தங்களைக் கொண்டிருக்கும்.

## மேற்கோள்கள்

## வெளி இணைப்புகள்
* 

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய விரைவுவண்டிகள்
திருநந்திக்கரை

**திருநந்திக்கரை** என்பது கன்னியாகுமரி மாவட்டத்தில் உள்ள திற்பரப்பு பஞ்சாயத்திற்கு உட்பட்ட ஒரு கிராமமாகும்.
## அமைவிடம்
கன்னியாகுமரிமாவட்டம், திருவட்டார் வட்டம், திருநந்திக்கரை கிராமம், (பின் கோடு 629161) மார்த்தாண்டம் பேச்சிப்பாறை சாலையில் அமைந்துள்ளது. மார்த்தாண்டம் பேச்சிப்பாறை சாலையில் அமைந்துள்ள இவ்வூர்  திற்பரப்பு சிறப்புக் கிராம பஞ்சாயத்தில் இடம்பெற்றுள்ளது. இவ்வூர் குலசேகரம் தபால் அலுவலக வரம்பின் ஒரு பகுதியாகும். இதன் புவியியல் ஆள்கூறுகள்  ஆகும். இவ்வூர் கடல் மட்டத்திலிருந்து 125 மீ (410 அடி) உயரத்தில் அமைந்துள்ளது.
## போக்குவரத்து
இவ்வூர் குலசேகரத்திலிருந்து 4 கி.மீ. தொலைவிலும், பேச்சிப்பாறையிலிருந்து 6 கி.மீ. தொலைவிலும், திற்பரப்பிலிருந்து 7 கி.மீ. தொலைவிலும், திருவட்டாரிலிருந்து 9 கி.மீ. தொலைவிலும், மார்த்தாண்டத்திலிருந்து 15 கி.மீ. தொலைவிலும், குளித்துறையிலிருந்து 20 கி.மீ. தொலைவிலும்,  தக்கலையிலிருந்து 20 கி.மீ. தொலைவிலும், பத்மநாபபுரத்திலிருந்து 21 கி.மீ. தொலைவிலும், இரணியலிலிருந்து 23 கி.மீ. தொலைவிலும், கொளச்சலிலிருந்து 30 கி.மீ. தொலைவிலும், நாகர்கோவிலிலிருந்து 32 கி.மீ. தொலைவிலும், கன்னியாகுமரியிலிருந்து 57 கி.மீ. தொலைவிலும், திருவனந்தபுரத்திலிருந்து 60 கி.மீ. தொலைவிலும் அமைந்துள்ளது.
திருநந்திகரை மற்றும் அதன் அருகிலுள்ள நகரமான குலசேகரம் ஆகியவை திருவனந்தபுரம் அல்லது கோவளம் கடற்கரையில் இருந்து சாலை வழியாக நன்கு இணைக்கப்பட்டுள்ளன. கேரள சுற்றுலா மேம்பாட்டுக் கழகம்  (கே.டி.டி.சி) உள்ளூர் சுற்றுலாத் தலங்களைப் பார்ப்பதற்கான சுற்றுப்பயணங்களை ஏற்பாடு செய்து வருகிறது. அருகிலுள்ள இரயில் நிலையம் குழித்துறை மற்றும் இரணியல் ஆகும். அருகிலுள்ள விமான நிலையம் திருவனந்தபுரத்தில் அமைந்துள்ளது. இரு குலசேகரத்திலிருந்து பேச்சிப்பாறைக்கு செல்லும் சாலையில் அமைந்துள்ளது.
## தொழில்
இரப்பர் விவசாயம் தான் இப்பகுதி மக்களின் பிரதான தொழிலாகும். இங்குள்ள இளைஞர்கள் பலர் வளைகுடா நாடுகளில் வேலை செய்கின்றனர்.
## மொழி, கலாச்சாரம்
20 சதவீதம் மக்கள் மலையாளத்தையும் 80 சதவீதம் மக்கள் தமிழையும் பேசுகின்றனர். இவர்களுடைய பாரம்பரியமும் கலாச்சாரமும் கேரள மக்களை ஒத்திருக்கிறது.

## திருநந்திகரை கோவில்கள்

திருநந்திகரையில் இரண்டு முக்கியமான சிவன் கோயில்கள் உள்ளன:
#திருநந்திக்கரை நந்தீசுவரர் கோயில்
#திருநந்திக்கரை குகைக் கோயில்.

### நந்தீஸ்வரன் கோவில்
நந்தீஸ்வரன் கோவில் நந்தியாற்றங்கரையில் அமைந்துள்ளது. கன்னியாகுமரி மாவட்டத்தில் உள்ள 12 சைவ ஆலயங்களுள் திருநந்திக்கரை நந்தீஸ்வரன் கோவில் நான்காவது சிவாலயம் ஆகும். மகா சிவராத்திரியன்று பக்தர்கள் விரதம் இருந்து, கன்னியாகுமரி மாவட்டத்திலுள்ள 

#திருமலை
#திக்குறிச்சி
#திற்பரப்பு
#திருநந்திக்கரை
#பொன்மனை
#பன்றிப்பாகம்
#கல்குளம்
#மேலாங்கோடு
#திருவிடைக்கோடு
#திருவிதாங்கோடு
#திருப்பன்றிக்கோடு
#திருநட்டாலம்

ஆகிய 12 சிவாலயங்களை அன்றைய ஒரே நாளில், ஓடி ஓடித் தரிசிப்பதே சிவாலய ஓட்டம் எனப்படும். இந்த சிவாலயத்தில் சிவனும் விஷ்ணுவும் இணைந்துள்ளனர்.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும் 
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
திட்டுவிளை

**திட்டுவிளை** என்னும் ஊர் தமிழகத்தின் தென் கோடியில் உள்ள கன்னியாகுமரி மாவட்டத்தில் நாகர்கோவிலுக்கு வடக்கே 10-11 கி.மீ தொலைவில் அமைந்துள்ளது.

தெற்கு திசை தவிர மற்ற மூன்று திசைகளிலும் மலைகளால் சூழப்பட்ட பரந்த கிராமமான இங்கு இஸ்லாம் சமயத்தவர் அதிகம் வசித்தாலும் கணிசமான சதவீதத்தில் கிறிஸ்தவர்கள் மற்றும் இந்துக்களும் உள்ளனர்.. .  

நாகர்கோவில் மற்றும் அதன் அருகிலுள்ள கிராமங்களுக்கு குடிநீர் ஆதாரமாக விளங்கும் முக்கூடல் அணை, தடாகை மலை, உலக்கை அருவி, காளிகேசம் அருவி போன்றவை இங்குள்ள முக்கிய இடங்களாகும். 

பூதப்பாண்டியை பேரூராட்சியாகவும், தோவாளையை தாலுகாவாகவும், ஈசாந்திமங்கலத்தை வருவாய் கோட்டமாகவும் கொண்ட திட்டுவிளையில் காயிதே மில்லத் சாகிப் நினைவாக அவரின் பெயர் கொண்ட பேருந்து நிலையம் இயங்கி வருகிறது.

## கல்வி நிலையங்கள்
* அரசு மேல்நிலைப் பள்ளி,  
* அரசு தொடக்கப்பள்ளி என அரசு பள்ளிகளும், 
* பிசப் ஞானதாசன் சிஎஸ்ஐ மெட்ரிக்குலேசன் பள்ளி, 
* புனித பிரான்சிஸ் அசிசி மெட்ரிக்குலேசன் பள்ளி, 
* கரோல் மெட்ரிக்குலேசன் பள்ளி, 
* விஐஎன்எஸ் மெட்ரிக்குலேசன் பள்ளி,
* இஸ்லாமிய மாடல் மெட்ரிகுலேஷன் பள்ளி போன்ற தனியார் பள்ளிகளும் இவ்வூரில் உள்ளன.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
தேசிய முக்கியத்துவம் வாய்ந்த புதுக்கோட்டை மாவட்ட இடங்கள்

இந்த பட்டியலில் இந்தியத் தொல்பொருள் ஆய்வுத்துறையால் அங்கீகரிக்கப்பட்டதாக அவர்களது வலைத்தளம் மூலம் அறியப்படும் இந்தியாவில் உல்ள தமிழக மாநிலத்தின் புதுக்கோட்டை மாவட்டத்தில் உள்ள தேசிய முக்கியத்துவம் வாய்ந்த இடங்கள் பட்டியலிடப்பட்டுள்ளன. தமிழகத்தின் சென்னை வட்ட தொல்பொருள் ஆய்வுத்துறையினால் அங்கீகரிக்கப்பட்ட இடங்கள் சென்னை வட்டத்தில் மட்டும் 403 நினைவுச் சின்னங்கள் உள்ளதாக குறிப்பிடப்பட்டுள்ளன.இதில் புதுக்கோட்டை மாவட்டத்தில் உள்ள நினைவுச்சின்னங்களின் பட்டியல் மட்டும் இணைக்கப்பட்டுள்ளது.

## நினைவுச் சின்னங்களின் பட்டியல்

|}

## மேற்கோள்கள்

பகுப்பு:புதுக்கோட்டை மாவட்டம்
மாலதி (தமிழ்ப் போராளி)

**மாலதி** (*Malathi*)  என்ற இயக்கப் பெயரால் அறியப்படும் **சகாயசீலி பேதுருப்பிள்ளை** (4 சனவரி 1967 - 10 அக்டோபர் 1987) என்பவர் போரில் இறந்த விடுதலைப் புலிகளில் முதல் பெண் போராளி. எனவே முதல் பெண் ஈகியாக இவர் போற்றப்படுகிறார். இவரது நினைவு நாள் மகளிர் எழுச்சி நாளாகக் கொண்டாடப்படுகிறது. 

## போர்க்களத்தில்
1987ஆம் ஆண்டு அக்டோபர் மாதம் 10ஆம் நாள், யாழ்ப்பாணத்திற்கு அருகில் கோப்பாயில் இந்திய அமைதிப்படைக்கு எதிரான படை நடவடிக்கையின் போது மகளிர் படைப்பிரிவினரை வழி நடத்திய மாலதி இருகால்களிலும் சூடு பட்டு, படுகாயமடைந்து, மிகுந்த இரத்தப்போக்கு ஏற்பட்டு, அசைய முடியாத நிலையில் சயனைட் அருந்தினார். இவரது சக போராளிகளான ஐனனியும் விஜியும் இவரை மீட்கச் சென்ற போது தன்னை விட்டு அவர்களை வெளியேறி விடும்படி கெஞ்சிக் கேட்டார். இருந்தாலும் இருவருமாக மாலதியைச் சுமந்து ஒரு பாதுகாப்பான இடத்தைச் சென்றடைந்த போது மாலதி இறந்து விட்டார். 

## மாலதி படையணி
விடுதலைப் புலிகள் மாலதியைக்  கௌரவிக்கும் நோக்கில் தங்கள் படையணியில் ஒன்றுக்கு மாலதி படையணி எனப் பெயரிட்டனர். மேலும் கிளிநொச்சியில் இவருக்குகாக ஒரு நினைவுச்சின்னம் கட்டப்பட்டு 2004 ஆம் ஆண்டு அக்டோபர் 10 ஆம் நாள் திறக்கப்பட்டது.

## மேற்கோள்கள்

பகுப்பு:விடுதலைப் புலிகளின் போராளிகள்
பகுப்பு:1967 பிறப்புகள்
பகுப்பு:1987 இறப்புகள்
பகுப்பு:மன்னார் மாவட்ட நபர்கள்
பகுப்பு:ஈழப் பெண் போராளிகள்
மூகாம்பிகை பொறியியல் கல்லூரி

**மூகாம்பிகை பொறியியல் கல்லூரி** (*Mookambigai College of Engineering*) என்பது இந்தியாவில் தமிழ்நாட்டில் உள்ள புதுக்கோட்டை மாவட்டத்தில் களமாவூரில் அரசு அங்கீகாரம் பெற்று நாற்பது ஆண்டுகளாக  செயல்பட்டு வரும்  ஒரு சுயநிதிப் பொறியியல் கல்லூரி. இது புதுக்கோட்டையிலிருந்து திருச்சி செல்லும் தேசிய நெடுஞ்சாலையில்  கீரனூர் அருகில் அமைந்துள்ளது. இக்கல்லூரி அண்ணா பல்கலைக்கழகத்தின் இணைவுபெற்றுச் செயல்படுகிறது.   

1985-ஆம் ஆண்டு அருள்மிகு மாரியம்மன் கல்வி, சுகாதார மற்றும் அறக்கட்டளையின் கீழ் மூகாம்பிகை பொறியியல் கல்லூரி தொடங்கப்பட்டது. இந்த அறக்கட்டளையின் தலைமையகம் திருச்சி உறையூரில் உள்ளது. இக்கல்லூரியில் குடிசார் பொறியியல், இயந்திரப் பொறியியல், மின்னணுப் பொறியியல், மின்பொறியியல், மின்னணுவியல் மற்றும் அளவீட்டுகருவிப் பொறியியல், கணினியிய பொறியியல், தகவல் தொழில்நுட்பம், செயற்கை நுண்ணறிவு மற்றும் தரவு அறிவியல், கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர மொழி) உள்ளிட்ட துறைகள் செயல்பட்டுவருகின்றன. ஒரு ஆண்டில் ஐந்நூறு (500) மாணவர்கள் பயிலும் இக்கல்லூரி 200 எக்டேர் பரப்பளவில் அமைந்துள்ளது.  

## சான்றுகள்

## வெளியிணைப்புகள்
*

பகுப்பு:புதுக்கோட்டை
பகுப்பு:அண்ணா பல்கலைக்கழக இணைவுக்கல்லூரிகள்
அருப்புக்கோட்டை தொடருந்து நிலையம்

**அருப்புக்கோட்டை இரயில் நிலையம்** (*Aruppukkottai railway station*), **[[அருப்புக்கோட்டை]]யில்** அமைந்துள்ளது. இது தமிழ்நாட்டில் உள்ள மானாமதுரை - விருதுநகர் இணைக்கிறது. இது மதுரை ரயில்வே கோட்டத்தின் கீழ் நிர்வகிக்கப்படுகிறது.

## வரலாறு
மானாமதுரை சந்திப்பிலிருந்து-விருதுநகர் சந்திப்பிற்கு அருப்புக்கோட்டை வழியாக புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது. 

1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய  தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.

2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இரயில் நிலையமானது மூடப்பட்டது.

15.07.2012 அன்று அருப்புக்கோட்டை இரயில் நிலையமானது அகல இரயில் பாதையாக சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.

அருப்புக்கோட்டை வழியாக மதுரை - தூத்துக்குடி புதிய ரயில் பாதை தற்பொழுது புதிதாக கட்டப்பட்டு வருகிறது. இந்த பாதை முடிவு அடையும் பொழுது அருப்புக்கோட்டை ரயில் நிலையம் அருப்புக்கோட்டை சந்திப்பு ரயில் நிலையமாக தரம் உயரும். 

06.03.2022 அன்று விருதுநகரிலிருந்து அருப்புக்கோட்டை வழியாக மானாமதுரை வரை 67 கி.மீ தொலைவிற்கு புதிய மின்சார ரயில் பாதை ஆய்வு செய்யப்பட்டு ரயில் போக்குவரத்திற்கு திறந்து வைக்கப்பட்டது

இந்தியா சுதந்திரம் பெற்றதில் இருந்து தமிழகத்தில் புதிதாக தொடங்கப்பட்ட முதல் ரயில் பாதை.
## சேவைகள்
திருச்சிராப்பள்ளி - விருதுநகர்  வழி அருப்புக்கோட்டை  (T.No.76837 / 76838), கன்னியாகுமரி-புதுச்சேரி விரைவுவண்டி மற்றும் சென்னை எழும்பூர் - செங்கோட்டை சிலம்பு அதிவிரைவு வண்டி வழி அருப்புக்கோட்டை எர்ணாகுளம் வேளாங்கண்ணி விரைவுவண்டி வழி அருப்புக்கோட்டை‌  தாம்பரம்-செங்கோட்டை அதிவிரைவுவண்டி

## மேற்கோள்கள்

## வெளியிணைப்புகள்
* Southern Railways - Official Website
பகுப்பு:விருதுநகர் மாவட்டத்திலுள்ள தொடருந்து நிலையங்கள்
கேசவன்புத்தன்துறை

**கேசவன்புத்தன்துறை** கன்னியாகுமரி மாவட்டத்திலுள்ள ஒரு கடற்கரை கிராமமாகும். இது கன்னியாகுமரியிலிருந்து 25 கி.மீ தொலைவிலும் நாகர்கோவிலிலிருந்து 14 கி.மீ தொலைவிலும் அமைந்துள்ளது. அரிசியே இங்குள்ள மக்களின் பிரதான உணவாகும். இருப்பினும் மலைப்பகுதியில் வாழும் மக்கள் மரவள்ளிக்கிழங்கையும் முக்கிய உணவாக உண்கிறார்கள். இது தவிர மீன் மற்றும் இறைச்சி உணவுகளையும் அதிகமாக உண்கிறார்கள். மீனவர்கள் இரவில் மீன் பிடிக்க கடலுக்குச் செல்கின்றனர். அதிகாலையில் மீன் பிடித்துவிட்டு கடற்கரைக்கு திரும்பிவிடுகிறார்கள். அவை அருகிலுள்ள கிராமங்களுக்கும் நகரங்களுக்கும் விற்பனைக்காக எடுத்துச் செல்லப்படுகிறது. இங்குள்ள மக்கள் கேரள மக்களைப் போன்று தேங்காயை உணவில் அதிகமாக சேர்க்கிறார்கள்.

பகுப்பு:கன்னியாகுமரி மாவட்டத்திலுள்ள கிராமங்கள்
செம்முதல்

**செம்முதல்** (Chemmuthal) எனும் கிராமம் கன்னியாகுமரி மாவட்டத்தில் அமைந்துள்ளது. இக்கிராமம் விளவங்கோடு வட்டம் கிள்ளியூர் பஞ்சாயத்திற்கு உட்பட்டதாகும்.

## சிறப்பு
thumb|391x391px|கிராமத்தின் ஒரு பகுதி
செம்முதல் கிராமத்தில் உள்ள மிக முக்கியமான கோவில் ஸ்ரீ தர்மசாஸ்தா கோவிலாகும். கார்த்திகை தீபம் இக்கோயிலில் மிகச்சிறப்பாக கொண்டாடப்படுகிறது. 
## பண்டிகைகள்
செம்முதல் கிராமத்தில் பங்குனி உத்திரத் திருவிழாவும் பொங்கல் பண்டிகையும் முக்கியப் பண்டிகைகளாகக் கொண்டாடப்படுகிறது. 

thumb|391x391px|பொங்கல் திருவிழாக் கொண்டாட்டம்
## மேற்கோள்கள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள கிராமங்கள்
மூளை அலைகள்

மனிதனின் மூளை கோடிக்கணக்கான நரம்பணுக்களால் உருவாக்கப்பட்டது. நரம்பணுக்கள் ஒன்றுக்கொன்று மின் சைகைகளைப்   (signals) பரிமாறிக் கொள்ளும்போது மூளை அலைகள் உருவாகின்றன. மூளை அலைகள் பல வகைப்படும். அவையாவன:

* மிகக்  குறைந்த அதிர்வெண் அலைகள்: இவற்றின்   அதிர்வெண்  0.5 எர்ட்சுக்கும்   குறைந்தது ஆகும். இவை  மூளையின் இயக்கத்துக்கு அடிப்படையான அலைகள் எனக் கருதப்படுகின்றன. 
* டெல்டா அலைகள்:  இவற்றின் அதிர்வெண் 0.5 எர்ட்சு முதல் 3 எர்ட்சு வரை ஆகும். 
* தீட்டா அலைகள்: இவற்றின் அதிர்வெண் 3 எர்ட்சு முதல் 8 எர்ட்சு வரை ஆகும்.
* ஆல்பா அலைகள்: இவற்றின் அதிர்வெண் 8 எர்ட்சு முதல் 12 எர்ட்சு வரை ஆகும்.
* பீட்டா அலைகள்: இவற்றின் அதிர்வெண் 12 எர்ட்சு முதல் 38 எர்ட்சு வரை ஆகும்.
* காமா அலைகள்: இவற்றின் அதிர்வெண் 38 எர்ட்சு முதல் 42 எர்ட்சு வரை ஆகும்.

மூளையில்   மாற்றங்கள் நிகழும்போது மூளை அலைகளும் மாறுகின்றன. போதைப்  பொருட்கள் சாப்பிடும் போது மூளை அலைகளில் மாற்றம் நிகழ்கின்றது. அதுபோலவே, ஓகம்  செய்வதாலும் மூளை அலைகளில் மாற்றம் நிகழ்வது கண்டுபிடிக்கப் பட்டுள்ளது.

## மேற்கோள்கள்

பகுப்பு:நரம்பணுவியல்
புலியூர்க்குறிச்சி

**புலியூர்குறிச்சி** (*Puliyoorkurichi*) என்பது இந்திய மாநிலமான தமிழ்நாட்டின் கன்னியாகுமரி மாவட்டத்தில் உள்ள ஒரு சிறிய கிராமமாகும். இது திருவனந்தபுரம்-நாகர்கோவில் நெடுஞ்சாலையில் தக்கலைக்கு தென்கிழக்கே சுமார் 3 கிலோமீட்டர் (1.9 மைல்) தொலைவில் அமைந்துள்ளது.

## அமைவிடம்
புலியூர்குறிச்சி முக்கிய சுற்றுலா தலமான உதயகிரி கோட்டையை ஒட்டி அமைந்துள்ளது.

உதயகிரி கோட்டை பத்மநாபபுரத்தின் மன்னர் உதயணனின் பெயரிடப்பட்டது. இது முதலில் மன்னரின் படைக்கு முகாம் மற்றும் பயிற்சி மைதானமாக இருந்தது. வெடிமருந்து தயாரிக்கப் பயன்படுத்தப்பட்ட உலையின் சில எச்சங்கள் இங்கு எஞ்சியுள்ளன. கோட்டையானது ஒரு மர வீடு, மூலிகைத் தோட்டம், மான் மற்றும் பறவை கூண்டுகள் மற்றும் ஒரு மீன்வளம் கொண்ட இயற்கை பூங்காவாக மாறியது.

## புவியியல்
புலியூர்குறிச்சி சுமார் 250 சதுர கிலோமீட்டர் (97 சதுர மைல்) பரப்பளவைக் கொண்டுள்ளது.

## மக்கள் தொகை
புலியூர்குறிச்சியில் சுமார் 2000 நாப்ர்கள் என்ற மக்கள் தொகையைக் கொண்டுள்ளது. இரண்டு தெருக்களில் பிராமண குடியிருப்புகள் கிராமத்தில் உள்ளன: ஒற்றைத் தெருவில் ஒற்றை வரிசை வீடுகளும், இரட்டைத் தெருவில் இரட்டை வரிசை வீடுகளும் உள்ளன.

## பொருளாதாரம்
விவசாயமே இங்கு பிரதான தொழிலாகும்.  நெல், வாழைப்பழம் மற்றும் தென்னை ஆகியவை முக்கிய பயிர்களாகும்.

## பண்பாடு
ஒற்றைத் தெருவில் உள்ள ஒரு வளாகத்தில் சிவாலயம் கொண்ட ஒரு விநாயகர் கோயில் உள்ளது. இந்தக் கோயில் (கோயில்) பிள்ளையார் கோயில் என்று அழைக்கப்படுகிறது. இந்தப் பிள்ளையார் கோயிலின் சிறப்பு என்னவென்றால், தொடர்புடையவர்கள் அல்லது வெளியாட்கள் கூட வந்து தங்கள் விருப்பங்களுக்காக பிரார்த்தனை செய்கிறார்கள். பெரும்பாலான விருப்பங்கள் நிறைவேறுகின்றன என்று கூறப்படுகிறது. வேண்டுதலுக்கு ஈடாக மக்கள்  1008 "கொழுக்கட்டை" செய்து வழங்குகிறார்கள். ஒரு காலத்தில் இந்தக் கிராமம் கோயிலைக் கவனித்துக் கொள்ள போதுமான சொத்துக்களைக் கொண்டிருந்தது, ஆனால் இப்போது அது நன்கொடைகளைப் பொறுத்தது. அதே வளாகத்தில் உள்ள சிவன் கோயில் மாநில அரசாங்கத்தால் பராமரிக்கப்படுகிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்